*Licitationstekst:*

Åben linjeafvanding

Åben linieafvandings element er beregnet til at ligge i kørebaner og på pladser, hvor der er brug for linie- afvanding. Åben linieafvanding skal bortlede vandet i punktafvanding. Disse to elementer har samme dimensioner på de gennemgående ribber.

Åben linieafvanding produceres med taktil markering og kan bruges hvor der skal etableres en ledelinier for synshandicappede og afvandingsbehovet er sammenfaldende.

Åben Linjeafvandingsrist sættes i jordfugtig beton. Det er en god og holdbar løsning uden komponenter der kan demonteres. En åben linjeafvanding sat i beton har en lang levetid og er ofte selvrensende. Belastningen af dette element er ubegrænset med køretøjer da elementet er fuldt understøbt med beton.

Dette åbne linieafvandingselement er gennemtestet med hensyn til cyklers færden på vandrenden.

Udformningen bevirker, at den åbne linieafvanding synsmæssigt bliver en integreret del med punktafvanding. Ved kik op langs den åbne linieafvanding er det ikke muligt at skelne rist og punktafvanding. Mål på åben vandrende: 300x500 mm,7 stk. 20 mm tværribber, eller taktilmønster.

Åben linieafvanding indgår i en serie, der består af bænk, cykelbøjle, træhulsrist, reflekspullert, linjeafvanding og punktafvanding.

Serien er tegnet til Sluseholmen i København og linieafvandings elementet til Valby Have.